Când va fi următorul cutremur de proporții în România. Specialiștii au oferit detalii în acest sens. Se pare că efectele unui seism puternic în Capitală ar fi devastatoare. Reamintim faptul că ziua de 4 martie marchează 47 de ani de la unul dintre cele mai puternice cutremure din istoria țării noastre. Atunci au decedat 1.500 de persoane.
Primul cutremur puternic a avut loc în anul 1599, în timpul lui Mihai Viteazul, tot pe data de 4 martie. România este situată într-o zonă seismică activă, așa că oamenii sunt tot mai panicați de producerea unui seism devastator. Este important să fie întreprinse măsuri adecvate de pregătire și siguranță în cazul unor astfel de evenimente.
Din nefericire, dacă se va întâmpla acest lucru, aproximativ 350 de clădiri încadrate în clasa 1 de risc seismic s-ar prăbuși și sute de oameni vor fi prinși sub dărămâturi. În plus, specialiștii susțin că sunt mai multe clădiri în pericol de prăbușire în București.
Șeful Departamentului pentru Situații de Urgență, Raed Arafat, a precizat că autorităţile sunt pregătite pentru a interveni în caz de cutremur.
"Mult mai bine decât înainte dar nu suficient de bine cât ne-am dori", a declarat Arafat.
Pe de altă parte, directorul Bibliotecii Academiei Române, Nicolae Noica, a făcut unele dezvăluiri despre un posibil seism puternic în România. Se pare că țara noastră nu va fi afectată de un cutremur devastator până în anul 2040.
"Am făcut o istorie a cutremurelor de-a lungul timpului. Primul cutremur, în 1599, în timpul lui Mihai Viteazul, culmea, a avut loc în ziua de 4 martie şi, după aceea, o serie întreagă de date. Ce am constatat? Noi vorbim că la 40 de ani se va produce cutremur. Se vede că au fost cutremure în 1940 şi în 1977. Deci, s-au produs aceste două cutremure. Întorcându-ne în timp avem 1802 – 1838, marele cutremur care a dărâmat Spitalul Colţea, tot aşa, la 37 de ani. Între aceste grupe, la 70 de ani, 80 de ani, se produc aceste cutremure.
De aceea, afirm că un astfel de cutremur, de tăria celui din 1977, nu va fi înainte de 2040. Dar, încerc să spun cât mai puţin acest lucru, pentru ca administraţiile să înţeleagă că trebuie să facem ceva", a explicat Noica, în cadrul dezbaterii "Cât de pregătită este România la un nou cutremur?", organizată de Academia Română şi Curtea de Conturi a României.
Seismul produs tot în zona seismică Vrancea, pe 4 martie 2024, a înregistrat o magnitudine de 2,6 grade pe scara Richter.
"În ziua de 4 martie 2024 la ora 03:47:51 (ora locală a României) s-a produs în zona seismică Vrancea, Buzău un cutremur slab cu magnitudinea ml 2.6, la adâncimea de 101.6 km", a anunțat Institutul Național de Cercetare-Dezvoltare pentru Fizica Pământului (INCDFP).